‘લવ એન્ડ રિલેશનશિપ્સ આર કૉમ્પ્લિકેટેડ’ એટલે પ્યાર અને રિલેશનશિપ જટિલ હોય છે, આ સ્ટેટસ તમે અનેક જગ્યાએ વાંચ્યુ અને સાંભળ્યું હશે. અનુરાગ કશ્યપ નિર્દેશિત અને આનંદ.એલ. રાય નિર્મિત ‘મનમર્ઝિયા’માં આ જ સ્ટેટસને ખૂબ જ સુંદરતા અને મેચ્યોરિટી સાથે દેખાડવામાં આવ્યું છે. ફિલ્મની વાર્તા ભલે પ્રણય ત્રિકોણ જેવા જૂના આઈડિયાની આસપાસ ફરતી હોય પણ આ ફિલ્મકારોની સ્ટોરી ટેલિંગનો અંદાજ નવો અને અનોખો છે, જે કદાચ પરંપરાગત વિચારશરણી ધરાવતા દર્શકોને ગળે ન ઉતરે પણ તમારે એ વિચારવું પડશે કે, અનુરાગ કશ્યપ જેવા વિદ્રોહી ફિલ્મકારે ક્યાં કોઈ પરંપરાનું અનુકરણ કર્યું છે?